KOMISIJOS REGLAMENTAS (EB) Nr. 1797/2004
2004 m. spalio 14 d.
dėl melsvųjų molvų žvejybos su Jungtinės Karalystės vėliava plaukiojančiais laivais sustabdymo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Tarybos reglamentą (EEB) Nr. 2847/93, nustatantį bendros žuvininkystės politikos kontrolės sistemą (1), ypač į jo 21 straipsnio 3 dalį,
kadangi:
(1)
2002 m. gruodžio 16 d. Tarybos reglamente (EB) Nr. 2340/2002, nustatančiame giliavandenių žuvų išteklių žvejybos galimybes 2003 m. ir 2004 metais (2), numatomos melsvųjų molvų kvotos 2004 m.
(2)
Siekiant užtikrinti, kad būtų laikomasi nuostatų dėl žuvų rūšių, kurioms taikoma kvota, sugavimo kiekybinių apribojimų, reikia, kad Komisija nustatytų datą, nuo kurios su valstybės narės vėliava plaukiojantys laivai laikomi išeikvoję skirtą sugavimų kvotą.
(3)
Pagal Komisijai pateiktą informaciją su Jungtinės Karalystės vėliava plaukiojančių arba Jungtinėje Karalystėje įregistruotų laivų melsvųjų molvų sugavimais ICES VI, VII zonoje (Bendrijos vandenys ir trečiųjų šalių suverenitetui arba jurisdikcijai nepriklausantys vandenys) jau yra išnaudota 2004 m. skirta kvota. Jungtinė Karalystė uždraudė žvejoti šią rūšį nuo 2004 m. rugpjūčio 9 d. Todėl reikėtų nustatyti minėtą datą,
PRIĖMĖ ŠĮ REGLAMENTĄ:
1 straipsnis
Su Jungtinės Karalystės vėliava plaukiojantys arba Jungtinėje Karalystėje įregistruoti laivai laikomi išeikvoję 2004 m. melsvųjų molvų sugavimui ICES VI, VII zonoje (Bendrijos vandenys ir trečiųjų šalių suverenitetui arba jurisdikcijai nepriklausantys vandenys) skirtą kvotą.
Draudžiama žvejoti paprastąsias molvas ICES VI, VII zonoje (Bendrijos vandenys ir trečiųjų šalių suverenitetui ar jurisdikcijai nepriklausantys vandenys) laivais, plaukiojančiais su Jungtinės Karalystės vėliava arba įregistruotais Jungtinėje Karalystėje, taip pat draudžiama laikyti laive, perkrauti ir iškrauti sugautą šią žuvų rūšį šiuose laivuose nuo šio reglamento įsigaliojimo dienos.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2004 m. rugpjūčio 9 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. spalio 14 d.